Isusov poziv
Dobrodošli na 16. lekciju: "Lečite bolesne i propovedajte evanđelje".
Volite li Isusa?
Da li je On vaš Gospod i da li ste mu poslušni?
Ako Ga volite, ako je On vaš Gospod i ako ste Mu poslušni,
onda ćete lečiti bolesne i propovedati evanđelje.
Zašto? Jer je to ono što nam On kaže.
On nas je na to pozvao.
To je ono na šta je pozvao vas.
Nećete "samo" lečiti bolesne.
Propovedaćete evanđelje, takođe.
I nećete "samo" propovedati evanđelje.
Lečićete bolesne, takođe.
Ove dva: lečenje bolesnih i propovedanje evanđelja,
nešto je o čemu čitamo u Bibliji. Idu ruku pod ruku.
Išlo je ruku pod ruku u Isusovom životu.
Išlo je ruku pod ruku u onome što je propovedao
i tome na šta je pozvao svoje učenike.
To vidimo i kod rane crkve.
Neki od vas imaće problem sa time što sam maločas rekao,
kada sam rekao: lečite bolesne i propovedajte evanđelje.
Mislićete: Ne. Zašto je rekao: lečite bolesne?
Zašto je ovo poglavlje nazvano "Lečite bolesne" - prvo?
Znam da će neki od vas, zbog svoje tradicije, imati problem sa ovim.
Neki drugi koji ovo gledaju imaće problem uopšteno, kada je reč o:
"Lečite bolesne", jer ne veruju da je to za danas.
Neki od vas će misliti: OK, za danas je, i to je OK,
ali ne sviđa vam se što sam rekao da je to za sve
jer je to samo za nekolicinu.
U nastavku vas molim da budete otvoreni,
otvoreni za ono što želim da podelim sa vama,
otvoreni za ono o čemu govorim na osnovu Božje Reči.
Veoma je važno da ne gradimo teologiju na osnovu svog iskustva,
da ne gradimo teologiju na nedostatku našeg iskustva,
ili na našim crkvenim tradicijama.
Ne gradite teologiju ni na čemu drugom osim na Božjoj Reči,
na tome što kaže Isus.
Nadam se da ste spremni za ovo.
U ovom serijalu sada smo došli do Luke 10:9, gde Isus kaže sledeće:
I isceljujte bolesnike koji su u njemu, i govorite im:
približi se k vama kraljevstvo Božije."
Znači, to je ono što nam je Isus naredio da činimo.
Ovde vidimo da je sam Isus rekao:
Lečite bolesne, prvo, a propovedajte, kasnije.
Zato, ako ste imali problem sa mnom u početku,
kada sam rekao: lečite bolesne, prvo,
a potom, rekao sam, propovedajte evanđelje kasnije,
onda, pričajte sa Isusom o tome.
Jer ako imat problem sa tim,
onda nemate problem sa mnom.
Imate problem sa Isusom.
Jer sam samo citirao šta je Isus rekao.
Zašto počinjem ovim?
Jer ima toliko mnogo tradicija.
Ima toliko mnogo crkvenih tradicija.
Video sam iznova i iznova, ako kažem nekome:
"Hej, morate lečiti bolesne." "O... o... ne, ne, ne.
Mnogo je važnije da propovedamo evanđelje."
I da, moramo propovedati evanđelje, ali...
Koliko često čujemo da neko kaže: "Hej, moramo propovedati evanđelje!"
"O, ne, ne, ne, moramo početi sa lečenjem bolesnih."
Ne čujemo da ljudi tako govore.
Važno je da radimo oba.
Jer na drugim mestima, kao u Luki 10:9, kao što smo videli, Isus je rekao,
prvo lečite bolesne, a potom lečite bolesne.
Ali na drugim mestima Isus je rekao prvo propovedajte evanđelje, a zatim lečite.
Nije važan redosled. Važno je da činimo oba.
Važno je da smo poslušni Isusu.
Isus nas nikada nije pozvao
"samo"
da lečimo bolesne,
ili "samo" da propovedamo evanđelje.
On nas je pozvao i da propovedamo evanđelje i da lečimo bolesne,
odnosno da lečimo bolesne i da propovedamo evanđelje.
Ovo je Njegov poziv.
Pročitaću vam kratak odlomak iz moje knjige.
"Isus je isti juče, danas i zauvek".
Kada je Isus koračao zemljom, odlazio je u domove ljudi
jer je bolesnicima bio potreban lekar
a grešnicima je bio potreban oproštaj.
Sada, vi i ja smo Njegovo telo,
donoseći isceljenje i oproštaj ljudima."
I to je to. Ako pogledamo Isusov život,
Isus nije samo lečio bolesne / isterivao demone.
On nije samo propovedao evanđelje.
Radio je oba.
Odlazio je u domove ljudi, jer je bolesnicima bio potreban lekar.
Bolesnicima je bilo potrebno izlečenje.
A grešnicima je bilo potrebno pokajanje. Grešnicima je bio potreban oproštaj.
On je propovedao ta dva -
izlečenje i oproštaj, oproštaj i izlečenje.
Ali onda je video da je žetva velika a radnika je malo,
stoga je pozvao k Sebi prvih Dvanaestoricu.
Tih Dvanaestoricu nije pozvao samo da leče bolesne,
ili samo da propovedaju evanđelje.
Ne, pozvao ih je da leče bolesne i da propovedaju evanđelje.
Ali onda je video da je žetva i dalje velika,
a da je radnika i dalje malo.
Zato je k Sebi pozvao Sedamdesetoricu i rekao im
ne samo da propovedaju evanđelje, ne samo da leče bolesne,
već i da leče bolesne i da propovedaju evanđelje.
Ali žetva je i dalje velika, a radnika je malo.
Zato nas je pozvao da sada idemo svim narodima i da stvaramo učenike.
Zato je Isus umro. Platio je cenu na krstu.
Njegovom ranom mi se iscelismo. Njegovom krvlju nam je oprošteno.
Moramo to doneti ljudima.
Moramo odlaziti u domove, kao što je to Isus činio,
i doneti isceljenje.
Moramo odlaziti u domove, kao što je to Isus činio,
i doneti oproštaj.
Pre nego što pređemo dalje i govorimo o lečenju i propovedanju evanđelja,
želeo bih da vas podsetim na ono što je Isus rekao u Mateji 11:28-30. Rekao je ovo:
"Hodite k meni svi koji ste umorni i natovareni, i ja ću vas odmoriti.
Uzmite jaram moj na sebe, i naučite se od mene; jer sam ja krotak i smeran u srcu,
i naći ćete pokoj dušama svojim.
Jer je jaram moj blag, i breme je moje lako."
Isus ovde kaže da je Njegov jaram lagan i da je Njegov teret lak.
To se odnosi i na lečenje bolesnih i na propovedanje evanđelja,
na taj način da...
Možete ovo naučiti.
Svi mi to možemo naučiti.
Svi mi možemo naučiti da koračamo u ovome.
Zato upamtite, Isusov jaram je lagan i Njegov teret je lak.
Takođe, kada se radi o lečenju bolesnih i propovedanju evanđelja.
Da, svi počeci su teški, ali kada počnete da učite
i počnete u tome da koračate,
biće to lagan jaram za nošenje.
Neće to biti veliki teret, lečiti bolesne i propovedati evanđelje.
Zašto? Zato što je to ono što nas je Isus pozvao da činimo.
Ali setite se, Satana je lažov.
Moramo razumeti da
evanđelje nije zamišljeno
da se propoveda sa bine, od nekolicine ljudi,
već je evanđelje tu da bi se propovedalo od strane svih, po domovima.
Upamtite da lečenje bolesnih
nije samo za nekolicinu ljudi danas,
koji imaju poseban dar, ili za nekolicinu ljudi koji stoje na bini.
Ne, lečenje bolesnih je zamišljeno da bude za sve, po domovima.
Neki od vas reći će: Ne, ne, lečenje bolesnih ne može biti za nas i za svakoga.
To je samo za nekolicinu. Zašto? Zato što nemaju svi dar lečenja.
Moramo to pogledati. U 1. poslanici Korinćanima 12:30 čitamo:
"Imaju li svi dar lečenja?"
Odgovor, u ovom kontekstu, jeste: Ne, nemaju svi dar lečenja.
Ali upamtite, Satana zna Božju Reč,
i Satana je koristio Reč, odnosno izvrtao Reč
kako bi značila nešto drugo, kada je iskušavao Isusa u pustinji.
To je ono što vidimo u 1. poslanici Korinćanima.
Ako kažu: Ne, ne, ne možemo lečiti bolesne jer ovaj stih kaže
da nema svako dar lečenja.
Da objasnim.
Ne, nema svako dar lečenja.
Nije svako prorok.
Nisu svi evanđelisti.
Nisu svi učitelji.
Nemaju svi dar vere.
Nemaju svi dar pomaganja.
Samo da spomenem neke od darova i službi koje vidimo u Bibliji.
Ali morate razumeti kako ovo funkcioniše.
Možete imati veru a da nemate dar vere.
Možete pomagati ljudima, a da nemate dar pomaganja.
Možete naučiti da prorokujete, a da niste prorok.
Možete naučiti da evangelišete, a da niste evangelista.
Možete naučiti nešto ljude, a da niste učitelj.
Možete i lečiti, a da nemate dar lečenja.
Ti darovi su tu da bi opremili svete da vrše službu.
Recimo ovako.
Zamislite da možete raditi samo ono za šta imate dar.
To znači da... Biblija kaže da nema svako dar vere.
Znači li to da ako nemate dar vere, da uopšte nemate veru?
Onda ste izgubljeni.
Izgubljeni ste.
Zamislite neko vam dođe i kaže:
Hej, možeš li mi pomoći da pomerim ovu stolicu?
I vi kažete: Ne mogu ti pomoći da pomeriš stolicu, jer ja nemam dar pomaganja.
Ili neko kaže: Hej, možeš li dati prilog ovoj službi?
Ne, ne, ne. Ne mogu dati prilog, jer nemam dar davanja.
Ili vam dođe vaše dete i kažu: Mama, tata, možete li mi pomoći kod domaćeg zadatka?
Ne, ne, mi nemamo dar učenja. Ne možemo ti pomoći kod učenja.
Ili neko kaže: Možeš li mi ti nešto reći o Isusu?
Ne, ne, ne mogu ti ništa reći o Isusu, jer ja nisam evanđelista.
Bilo bi ludo da tako razmišljamo.
Ne, sve možemo u Isusu Hristu koji nas snaži.
Mogu pomoći drugima iako bih rekao da nemam dar pomaganja.
Mogu da prorokujem iako bih rekao da nisam prorok.
Mogu da učim druge iako bih rekao da nemam dar učenja.
Mogu da radim razne stvari, a i vi možete raditi razne stvari.
Kako darovi funkcionišu?
Ima ljudi koji imaju posebno pozvanje.
Na primer, postoji služba, učitelj koji se zove Dejvid Poson.
Dejvid Poson je jedan stari gospodin iz Engleske.
On je učitelj sa velikim U.
On me je mnogo blagoslovio.
Slušao sam njegovo učenje.
Mogu da učim. Volim da učim. Učim vas.
Ali nije to kao: Želim da učim nedelju za nedeljom,
i tako godinama, dve godine. Nemam to u sebi.
Ali Dejvid Poson ima to u sebi.
Dejvid Poson je učitelj sa velikim U.
To što sam bio sa njim, što sam primio od njega,
on me je inspirisao i načinio me boljim u učenju.
Znam i druge koji su proroci sa velikim P.
Mogu prorokovati, ali nisam prorok, ali kada sam sa tim ljudima
postajem jači u prorokovanju,
jer me oni čine jačim, pomažu mi.
Isto je i sa svim drugim darovima.
Ima ljudi u crkvi koji imaju poseban dar u nekoj oblasti.
Oni ga ne koriste samo za sebe,
već ga koriste da opreme da i drugi to mogu raditi.
Na isti način, ne treba vam dar lečenja da biste lečili bolesne.
Samo počnite da lečite bolesne.
Ako onda napredujete i postanete snažni u tome
i počnete da opremate druge da rade isto,
onda možemo reći da imate dar lečenja.
Shvatate?
Zato, na samom početku zaboravite sve oko darova.
Počnite da služite.
Počnite da pomažete tamo gde je potrebna vaša pomoć.
Počnite da učite one kojima je potrebno učenje.
Počnite da lečite ljude kojima je potrebno izlečenje.
Počnite da govorite evanđelje ljudima kojima je potrebno evanđelje.
Počnite da radite sve i možda ćete u nekim oblastima napredovati
i postati jači, i onda počnite da opremate druge u toj oblasti.
I onda možemo reći: Vau, imaš dar.
Zato, ponovo, veoma je važno da ne gradimo teologiju na osnovu našeg iskustva.
Zašto? Jer se naše iskustvo može menjati od dana do dana.
Zato, nikada ne gradite teologiju na osnovu svog iskustva.
Gledajte Isusa.
Potrebno je da uvek gledamo u Njega, kada govorimo o teologiji.
Moje iskustvo je da nisu izlečeni svi za koje sam se molio.
Ali moje iskustvo je i da su mnogi izlečeni,
i da je više ljudi izlečeno ove godine nego prošle godine i one prethodne.
Zato, gledajmo u Isusa.
Šta vidimo u Bibliji?
Vidimo da je Isus lečio sve koji su mu došli.
Jednostavno je tako.
Nikada nije mogao nekoga da otpremi i kaže mu: Oprosti, nisam mogao da te iscelim.
Oprosti, nisam imao veru za to. Oprosti, ne mogu ti pomoći. Idi. Ne.
Sve koji su Mu došli... Nisu svi dolazili,
ali one koji su Mu došli, On ih je iscelio.
One koji su Mu došli On ih je oslobodio.
A Isus je naš uzor.
On je naš primer.
Oponašajte mene kao što ja oponašam Hrista, rekao je Pavle.
Ali u onim oblastima u kojima Pavle nije oponašao Hrista,
ne bismo trebali da ga oponašamo.
Umesto toga, trebalo bi da oponašamo Hrista.
Hrist je naš primer.
Ako pogledamo Isusa, On je izlečio svakoga, svaki put.
Oslobodio je svakoga, svaki put.
Ali postoji primer u Bibliji, u Mateji 17,
kada su se Isusovi učenici molili za dečaka koji je imao demona
i nisu mogli da isteraju tog demona.
Isus je došao i prekoreo učenike zbog nedostatka vere,
a potom je oslobodio dečaka.
Pitali su: Zašto mi ne mogosmo da isteramo tog demona?
Isus im je rekao: Zato što nemate vere.
Onda je govorio o njihovoj neveri
i rekao je: Ta vrsta nevere izgoni se samo molitvom i postom.
Ali ovde vidimo primer Isusovih učenika
koji su pokušali nešto da urade, ali nisu u tome uspeli.
Kao što i mi pokušamo da se molimo za ljude, a oni ne budu isceljeni.
Nekada pokušamo da isteramo demona, ali ljudi ne dožive slobodu.
Šta mi, nažalost, činimo danas?
Pravimo veliku teologiju zašto se nije dogodilo.
O, možda nije Božja volja, ili možda nije vreme,
ili možda imaju neki greh, ili je možda neko prokletstvo...
Komplikujemo.
Ali znam da kada sam se ja molio za one koji nisu bili isceljeni,
kada sam se molio, a ljudi nisu bili oslobođeni,
kada bi došao Isus, pogledao bi ih i odmah bi ih oslobodio,
a mene bi pogledao i prekoreo zbog nemanja vere.
Tako je jednostavno.
Sve se svodi na veru.
Potrebna nam je vera.
U redu je da priznam da još uvek ima toga što ne mogu učiniti,
da još uvek nisam kao Hrist,
da se još uvek molim da da ljudi ne budu isceljeni.
Zašto? Jer smo svi mi učenici. Svi smo mi šegrti, kao što smo već o tome govorili.
Ali ove godine želim videti više izlečenja i proboja nego što sam video prošle godine.
Zašto? Jer smo ovde da bismo učili. Ovde smo da bismo napredovali.
Želim da pročitam jedan veći odlomak iz moje knjige, iz ovog poglavlja.
"Moja teologija je veoma jednostavna, kada se radi o veri.
Istinski verujem da je Božja volja da uvek izleči,
kao što je Njegova volja da uvek spase ljude.
Kada Isusovi učenici nisu mogli da isteraju demona
mogli su iznaći mnogo izgovora zašto dečak nije oslobođen.
Da, mogli su reći: 'O, možda ima greh u životu
i zato nije oslobođen', ili
'Možda nije Božja volja da izleči.'
Ili, mogli su reći: 'Možda lečenje nije za danas.'
Mogli su iznaći toliko mnogo izgovora, baš kao što ljudi danas to i čine,
ali u to vreme Isus je još uvek fizički bio na zemlji,
i On je prekoreo svoje učenike zbog nemanja vere,
i oslobodio je dečaka.
Problem je što danas Isus ne ide fizički
po zemlji, kao što je u to vreme;
zato danas, kada ljudi ne budu isceljeni,
dolazimo sa mnogo lažne teologije
zašto se stvari nisu dogodile.
Danas ima mnogo knjiga koje govore o tome zašto se ne događaju isceljenja,
ali većina toga što se uči nije biblijski.
Kada bi Isus fizički danas došao na zemlju
izlečio bi svakoga, baš kao što je to činio ranije,
i svi bismo mi morali promeniti našu teologiju,
i baciti te knjige i lažna učenja o lečenju.
Znači, ja imam jednostavnu teologiju.
Isus želi da izleči sve, i svi koji su došli Isusu bili su izlečeni.
Nisu Mu svi došli, ali oni koji su Mu došli, svi su bili izlečeni."
Ovo je bilo najjasnije što sam mogao reći. Zaista verujem u ovo.
To je ono što vidimo u Bibliji.
Ne gradite teologiju na osnovu vašeg iskustva ili na osnovu vašeg nedostatka iskustva.
Gledajmo Hrista. Gledajmo Njegov život.
Pogledajmo to što nas je Isus pozvao da činimo.
Budimo Mu poslušni.
Ako odvojite vreme da pročitate Bibliju, veoma jasno ćete videti
da ste pozvani ne samo da lečite bolesne,
ne samo da propovedate evanđelje,
već ste pozvani da činite oba.
Vi ste pozvani da lečite bolesne i propovedate evanđelje
i to ide ruku pod ruku,
naravno, uz isterivanje demona.
Jer šta vidimo u Luki 10, kada ih je Isus otposlao,
rekao im je samo: Lečite bolesne,
ali vidimo da su se oni kasnije vratili radujući se i govoreći:
Čak nam se i demoni pokoravaju u Tvoje ime.
Znači, šta vidimo? Kada počnete da izlazite i lečite bolesne, u veri,
kada vidite da u nekom od onih za koje ste se molili
odjednom počne da se manifestuje demon, reći ćete: Izlazi u ime Isusa!
I počećete da isterujete demone.
Znači, pozvani smo da to činimo. Da, još uvek nismo kao Isus.
Nekada se molimo za ljude koji ne budu izlečeni.
Ali moramo jačati u našoj veri.
Moramo nastaviti da rastemo, nastaviti da ličimo na Isusa.
Moramo napredovati u svojoj veri.
Oni koji ovoga puta nisu izlečeni, ako se vratimo godinu dana kasnije,
sada imamo vere, sada im možemo pomoći i osloboditi ih.
Znači, ne treba vam poseban dar. Samo vam je potrebna vera.
I počnite sa verom koju imate.
Počnite tako što ćete biti verni u malome, pa kada se radi i o vašoj maloj veri,
odnosno mojoj maloj veri. Moramo biti verni u malome,
i onda moramo rasti odatle.
Zato kada u svom svakodnevnom životu
želite biti poslušni Isusovom pozivu,
budite hrabri, nađite osobu mira, govorite im o Isusu.
Ali nemojte samo govoriti o Isusu.
Molite za njih. Pitajte ih: Oprostite, imate li išta za šta bih se mogao moliti?
Položite ruke na njih i molite se za njih.
A vi koji već polažete ruke i molite se za ljude,
nemojte raditi samo to. Setite se da podelite evanđelje.
Ta dva trebalo bi da idu ruku pod ruku.
Kako počinjete sa ovim?
Ohrabrujem vas da pročitate moju knjigu.
Imamo mnogo više učenja o lečenju u ovom poglavlju.
Osim toga, imamo još mnogo videa na našem Jutjub kanalu
sa učenjem o tome kako lečiti bolesne, u našoj "Pionir školi" na internetu.
Imam mnogo sati učenja o tome kako lečiti bolesne.
Imam mnogo sati učenja o tome kako isterivati demone.
Uz ovaj video staviću link
do nekih učenja o tome kako lečiti bolesne i kako isterivati demone.
Ali želim dodati da je veoma, veoma dobar način da nađete nekoga iz vaše blizine
ko vas može uzeti za ruku, izvesti na ulicu
i aktivirati vas. Mi to zovemo "kikstart".
Zašto? Jer je jedna stvar čitati o tome,
jedno je čuti o tome, nešto je drugo to raditi.
Od slušanja do činjenja - može biti veliki korak.
Zato, ono što nudimo, ako odete na TLRmap.com
biće i u tekstu link, TLRmap.com.
Pokušajte naći nekoga iz vaše blizine ko već izlazi i moli se za ljude.
Sretnite se i pitajte ga: Možeš li me izvesti na ulicu?
Mnogo je lakše kada se radi sa nekim.
Kada ste uradili jednom, možete opet, opet
i opet. Mnogi budu izlečeni. Neki ne budu,
i rastete odatle, i počnete da slušate Isusa i poziv koji vam je dao.
Ako nemate nikoga u blizini ko vas može izvesti,
radite bez obzira.
Tako je bilo sa mnom.
Ja nisam imao nekoga ko bi me uzeo za ruku,
ali video sam na šta me je Isus pozvao.
Morao sam doneti odluku: Hoću li slušati Njega
ili ću slušati svoje crkveno iskustvo?
Hoću li biti poslušan Njemu ili svojoj tradiciji?
Hoću li svoj život izgrađivati na svom iskustvu ili na Božjoj Reči?
U početku je moj život izgledao tako daleko od Božje Reči.
Ali polako, kako su godine prolazile, napredovao sam i učio sam
da sve više i više koračam kao Hrist, moj život je sve više nalikovao Božoj Reči.
Moj život je sve više i više nalikovao Hristovom.
To je isto putovanje na kojem se svi mi nalazimo.
Zato zaista želim da vas ohrabrim...
preduzmite taj dodatni korak. Setite se da je to Božja volja.
Setite se da je to Isusov poziv. Isus vas je pozvao da lečite bolesne
i propovedate evanđelje.
Ne postavljajte pitanja: O, da li Bog želi da se molim za ljude?
Da, On želi da se molite za ljude. To je u Njegovoj Reči.
Ne morate pitati. Već je napisano.
To je poziv koji vam je On dao.
Umesto što pitate: O Bože, o Isuse, je li to Tvoja volja?
Da li želiš da se molim za ljude?
Prestanite to da pitate, već umesto toga pitajte ljude oko sebe:
Oprostite, mogu li se moliti za vas?
Pitajte ih. Budite smeli.
Kada sretnete nekoga: Oprostite, mogu li se moliti za vas?
Šta ako kažu "ne"?
Onda recite: "lep dan vam želim" ili: "pitao sam vas
jer želim da vam pričam o Isusu".
Ali šta ako kažu "da"?
Šta ako se molite za njih i oni ne budu izlečeni?
Onda ste se molili za njih i oni nisu bili izlečeni.
Naučili ste iz toga. A onda ste govorili o Isusu.
Ali šta ako se molite za njih i oni budu izlečeni?
Svi ćemo se susreti sa ljudima koji će reći "ne".
Svi ćemo se susresti sa ljudima koji će reći "da".
Svi ćemo se susresti sa ljudima koji će biti izlečeni.
Svi ćemo se susresti sa ljudima koji neće biti izlečeni.
Najgore što možete učiniti je da ne činite ništa.
Pokušajte upamtiti da je to poziv koji nam je Isus dao.
Kada ste Mu rekli "da" rekli ste "ne" sebi.
Rekli ste "da" odricanju od sebe, uzimanju svog krsta i idenju za Njim
i tome da budete Njegov učenik.
Zato budimo hrabri i budimo Mu poslušni,
a onda rastimo odatle.
Zato vas ohrabrujem da načinite neke korake.
U sledećim lekcijama govoriću o tome kako govoriti evanđelje,
kao što čitamo o tome.
Kasnije, posle dve do tri lekcije, kada pogledamo evanđelje,
sve ću sastaviti i podeliti sa vama neka svedočanstva,
iz kojih ćemo videti kako dolazi sve zajedno iz Luke 10,
sve što smo do sada gledali.
Bog vas blagoslovio i vidimo se sledeći put!
Podelite ovaj video i hajde da vidimo crkvu koja ne samo da ispoveda Isusa kao Gospoda,
već i sluša Isusa kao Gospoda,
koja živi život na koji nas je On pozvao.
Bog vas blagoslovio! Vidimo se sledeći put! Zdravo!
Isusov poziv